
_START_ARTICLE_
Fermentering
_START_PARAGRAPH_
Fermentering er en kemisk proces som katalyseres af eller foregår pga. mikroorganismer og deres enzymer. _NEWLINE_Ved fermentering nedbrydes organisk materiale til enten andet organisk eller til uorganisk materiale eller en blanding, som i eksemplet med alkoholgæring, hvor der dannes både uorganisk kuldioxid og organisk ethanol. Der kan også dannes komplicerede biologiske molekyler som for eksempel antibiotika._NEWLINE_Gærsvampes anaerobe gæring/alkoholfermentering er et godt eksempel. Her nedbryder de sukker (saccharose) til ætanol (ethanol) og kuldioxid (carbondioxid)._NEWLINE_Reaktionsskemaet for almindeligt bagegærs alkoholgæring:_NEWLINE_C₁₂H₂₂O₁₁ + H₂O → 2C₆H₁₂O₆ → 4 CO₂ + 4 C₂H₅OH + energi nok til 4 ATP og energi der går tabt som varme._NEWLINE_Men gærsvampenes aerobe respiration er også en fermentering._NEWLINE_Et andet godt eksempel er eddikesyrebakteriers aerobe oxidation af ethanol til eddikesyre (ethansyre)_NEWLINE_Andre eksempler på fermenteringer er fremstilling af: øl, vineddike, soyasauce, mousserende vine, spiselige oliven, yoghurt, ost, sauerkraut og penicillin.